(5)

točka 21.B.85 se nadomesti z naslednjim: „21.B.85 Določitev veljavnih zahtev glede varstva okolja za certifikat tipa ali certifikat tipa z omejitvami (a) Agencija določi veljavne zahteve glede varstva okolja za certifikat tipa ali certifikat tipa z omejitvami za zrakoplov ali za certifikat tipa za motor in o tem uradno obvesti prosilca. Določitev in uradno obvestilo vsebujeta: 1. veljavne zahteve glede hrupa, določene v: (i) poglavju 1 dela II zvezka I Priloge 16 k Čikaški konvenciji in: (A) glede podzvočnih reaktivnih letal v poglavjih 2, 3, 4 in 14; (B) glede propelerskih letal v poglavjih 3, 4, 5, 6, 10 in 14; (C) glede helikopterjev v poglavjih 8 in 11; (D) glede nadzvočnih letal v poglavju 12 ter (E) glede letal z nagibnim rotorjem v poglavju 13; (ii) zvezku I Priloge 16 k Čikaški konvenciji: (A) Dodatku 1 za letala, za katera se uporabljata poglavji 2 in 12 dela II zvezka I Priloge 16 k Čikaški konvenciji; (B) Dodatku 2 za letala, za katera se uporabljajo poglavja 3, 4, 5, 8, 13 in 14 dela II zvezka I Priloge 16 k Čikaški konvenciji; (C) Dodatku 3 za letala, za katera se uporablja poglavje 6 dela II zvezka I Priloge 16 k Čikaški konvenciji; (D) Dodatku 4 za letala, za katera se uporablja poglavje 11 dela II zvezka I Priloge 16 k Čikaški konvenciji; ter (E) Dodatku 6 za letala, za katera se uporablja poglavje 10 dela II zvezka I Priloge 16 k Čikaški konvenciji; 2. veljavne zahteve glede emisij za preprečevanje namernega izpuščanja goriva za zrakoplove iz poglavij 1 in 2 dela II zvezka II Priloge 16 k Čikaški konvenciji; 3. veljavne zahteve glede emisij dima, plinastih emisij in emisij trdnih delcev iz motorja, določene v: (i) poglavju 1 dela III zvezka II Priloge 16 k Čikaški konvenciji in: (A) glede emisij dima in plinastih emisij turboreaktivnih in turboventilatorskih motorjev, namenjenih samo za pogon pri podzvočnih hitrostih, v poglavju 2; (B) glede emisij dima in plinastih emisij turboreaktivnih in turboventilatorskih motorjev, namenjenih za pogon pri nadzvočnih hitrostih, v poglavju 3 ter (C) glede emisij delcev turboreaktivnih in turboventilatorskih motorjev, namenjenih samo za pogon pri podzvočnih hitrostih, v poglavju 4; (ii) zvezku II Priloge 16 k Čikaški konvenciji: (A) Dodatku 1 za merjenje referenčnega razmerja tlaka; (B) Dodatku 2 za ocenjevanje emisij dima; (C) Dodatku 3 za instrumentacijo in tehnike merjenja za plinaste emisije; (D) Dodatku 4 za specifikacije za gorivo, ki se uporablja pri preskušanju v zvezi z emisijami iz turbinskih motorjev zrakoplovov; (E) Dodatku 5 za instrumentacijo in tehnike merjenja za plinske emisije iz naknadnega zgorevanja plinskoturbinskih motorjev; (F) Dodatku 6 za postopek ugotavljanja skladnosti za emisije dima, plinaste emisije in emisije delcev; ter (G) Dodatek 7 za tehnike za instrumentacijo in tehnike merjenja za nehlapne trdne delce; 4. veljavne zahteve glede emisij CO2 iz letal, določene v: (i) poglavju 1 dela II zvezka III Priloge 16 k Čikaški konvenciji in: (A) glede podzvočnih reaktivnih letal v poglavju 2 ter (B) glede podzvočnih propelerskih letal v poglavju 2; (ii) v dodatkih 1 in 2 zvezka III Priloge 16 k Čikaški konvenciji za letala, za katera se uporablja poglavje 2 dela II zvezka III Priloge 16 k Čikaški konvenciji; 5. za motorje veljavne zahteve iz dela IV zvezka II Priloge 16 in Dodatka 8 k Čikaški konvenciji v zvezi z ocenjevanjem nehlapnih trdnih delcev za namene popisa in modeliranja. (b) (rezervirano).“.